กาญจนา จินดาวัฒน์

กาญจนา จินดาวัฒน์ มีชื่อเล่นว่า อ้อย (1 ตุลาคม พ.ศ. 2501 - 27 สิงหาคม พ.ศ. 2563) เป็นนักแสดงที่ปัจจุบันปรากฏผลงานทางช่อง 3 และช่อง 5 มีผลงานละครเรื่อง สาวแก่, เครื่องแบบสีขาว ,พรหมไม่ได้ลิขิต ,ดวงใจแม่ ,ขมิ้นกับปูน ,นาคี ,ก่อนตะวันลับฟ้า , กตัญญูประกาศิต, เคหาสน์สีแดง, สายรักสายสวาท, กำไลมาศ และ หนี้เสน่หา

ประวัติ 
กาญจนา จินดาวัฒน์ มีบิดาชื่อ นายเมรินทร์ จินดาวัฒน์' เป็นชาวจังหวัดนครศรีธรรมราช ทำงานรับราชการที่กรมศุลกากร ท่าเรือคลองเตย จนถึงเกษียณอายุฯใน ปี 2524 ตำแหน่งข้าราชการระดับ 7 เต็มขั้น (ชั้นพิเศษ) มารดาชื่อนางพิมลรัตน์ จินดาวัฒน์' เป็นชาวจังหวัดนครปฐม ทำงานที่กรมศุลกากรจนเกษียณอายุฯจากคณะกรรมการตรวจสอบสินค้าขาออกในปี 2529

กาญจนาเป็นลูกคนสุดท้องในจำนวนพี่น้อง 4 คน (พี่ชาย 2 พี่สาว 1) เกิดเมื่อ 1 ตุลาคม พ.ศ. 2501 ที่โรงพยาบาลมิชชั่น จังหวัดนครปฐม แต่มาโตในกรุงเทพฯ เริ่มเรียนหนังสือที่โรงเรียนราษฎร์อุปถัมภ์ จากนั้นก็ย้ายมาโรงเรียนผดุงดรุณีซึ่งมี "อัญชลี จงคดีกิจ" เป็นรุ่นพี่อยู่สองปี ต่อมาก็ย้ายมาอยู่โรงเรียนมัธยมสาธิต มหาวิทยาลัยศรีนครินทรวิโรฒ ประสานมิตร เมื่อจบชั้นมัธยม จึงเรียนต่อที่คณะมนุษยศาสตร์ เอกภาษาอังกฤษ มหาวิทยาลัยรามคำแหงในปี 2520

กาญจนาเข้าวงการบันเทิงด้วยการถ่ายโฆษณาผ้าอนามัยเซลลอกซ์ ต่อมาก็ถ่ายแบบแฟชั่นให้นิตยสารต่างๆ เริ่มจากเล่มแรกคือนิตยสาร "ดิฉัน" หลังจากนั้นก็มีงานถ่ายแฟชั่นขึ้นปกตลอดสลับกับการถ่ายโฆษณาอยู่พักใหญ่ พอมีโฆษณาออกมาก็ได้รับการติดต่อจาก หม่อมเจ้าทิพยฉัตร ฉัตรชัย ขอให้ไปเล่นหนังให้ ในเรื่อง "เคหาสน์สีแดง" แต่เธอปฏิเสธไปเพราะกลัวเรียนไม่จบ ต่อมา แจ๊สสยาม เข้ามาติดต่อให้แสดงหนังเรื่อง "กตัญญูประกาศิต" เธอก็ปฏิเสธไปอีกเพราะพ่อห้าม แต่ยิ่งปฏิเสธก็ยิ่งมีคนมาติดต่อเพิ่ม สุดท้ายเธอก็ใจอ่อน ตัดสินใจรับงานแสดง แต่เป็นผลงานทางด้านละครแทน เพราะสมัยก่อน ละครจะถ่ายแต่ในห้องส่งของสถานี ไม่ต้องออกต่างจังหวัด เหมือนกับการแสดงภาพยนตร์ เธอประสบความสำเร็จ กลายเป็นหนึ่งในนางเอกชื่อดังในยุคนั้น ที่มีผลงานชุกให้กับทุกช่อง และยังมีงานแสดงต่อเนื่องยาวนาน จนกลายมาเป็นดาวค้างฟ้าอย่างทุกวันนี้ ต่อมาในวันพฤหัสบดี ที่ 27 สิงหาคม พ.ศ. 2563 กาญจนาเสียชีวิตด้วยโรคหัวใจ

ครอบครัว 
ด้านครอบครัว กาญจนาสมรสกับ สาธิต รอดเกิด สจ๊วตการบินไทย ซึ่งรักกันมายาวนานตั้งแต่ทั้งคู่ยังเรียนมัธยมปลายมาด้วยกัน ซึ่งเป็นรักแรกของทั้งคู่ มีบุตร ชาย หญิง อย่างละคน โดยบุตรสาวคนโต น้องเพลง-ภตภร สีบุญเรือง (ชื่อเดิม กวิตา รอดเกิด) ปัจจุบันได้กลายเป็นนักแสดงในสังกัดช่อง 7 แล้ว

ผลงาน

ละครโทรทัศน์ 
 2524 สาวแก่ ช่อง 9
 2524 เครื่องแบบสีขาว ช่อง 9 รับบท พ.ญ.ใจสวาท
 2525 พรหมไม่ได้ลิขิต ช่อง 9 รับบท​ พ.ญ.ใจสวาท
 2525 อีสา ช่อง 9 รับบทเป็น หม่อมราชวงศ์หญิงโสภิตพิไล รวีวาร
 2526 ประทีปอธิษฐาน ช่อง 9 รับบทเป็น ปานวาด
 2526 ไฟใต้น้ำ ช่อง 9 
 2526 รักไม่มีช่องว่าง ช่อง 9  
 2526 กระท่อมดนตรี ช่อง 5 
 2526 คอนโดมิเนียม ช่อง 7 รับบทเป็น กรรเจียก
 2527 ห้องที่จัดไม่เสร็จ ช่อง 3 รับบทเป็น นวล
 2527 สงครามอารมณ์ ช่อง 5
 2527 ตะวันลับฟ้า ช่อง 7 รับบทเป็น ตะวัน
 2527 ก่อนอรุณจะรุ่ง ช่อง 9 
 2527 ขมิ้นกับปูน ช่อง 9 รับบทเป็น ปารมี ธรรมคุณ
 2528 ระเบียงรัก ช่อง 9 รับบท ม.ล.เทวิกา
 2528 อสูรสวาท ช่อง 3 
 2528 รักในสายหมอก ช่อง 3 รับบทเป็น ปูเป้
 2528 บ้านขนนก ช่อง 3 รับบทเป็น เหมือนแพร
 2528 บ่วงดวงใจ ช่อง 3 รับบทเป็น​ สรงชล​ (ปุ้ม)​
 2529 ทะเลเลือด ช่อง 3 รับบทเป็น เจนจิรา
 2529 ชายสามโบสถ์ ช่อง 3 รับบทเป็น โรย
 2529 ปมพิศวาส ช่อง 3 
 2529 แก้วราหู ช่อง 3 รับบทเป็น มาสเมือง/ขัตติยานี
 2530 เพลิงบาปจอมทมิฬ (องคุลีมาล) ช่อง 3 รับบทเป็น แม่นางอัมพา
 2530 เจ้าชายดำรงฤทธิ์ ช่อง 3  
 2530 มฤตยูเขียว ช่อง 3 รับบทเป็น อเทตยา
 2530 ดอกฝ้ายเด็กกลางดง ช่อง 5  
 2530 สารวัตรเถื่อน ช่อง 7 รับบทเป็น ถมทอง
 2531 นาคี ช่อง 3 รับบทเป็น คำแก้ว
 2531 ไฟรัก ช่อง 3  
 2531 เพื่อนรักต่างมิติ ช่อง 3  
 2531 กตัญญูพิศวาส ช่อง 3 
 2531 สงครามเก้าทัพ ช่อง 3 รับบทเป็น  พระชายาทองอยู่
 2531 เวิ้งระกำ ช่อง 7 รับบทเป็น ฝ้ายคำ
 2532 เกิดจากวัด ช่อง 3
 2532 ห้องหุ่น ช่อง 7 รับบทเป็น อารีย์
 2532 ผู้พิชิตมัจจุราช ช่อง 3
 2532 หลายชีวิต ตอน ทองโปรย ช่อง 3
 2532 กฤตยา ช่อง 3 รับบทเป็น พระแม่เจ้าเนเฟอร์ติตี
 2533 ยุทธการปราบเมียน้อย ช่อง 3 รับบท บุษบา ท่าพระจันทร์ 
 2534 ปีศาจหรรษา ช่อง 5 รับบทเป็น บุหรง
 2534 ด้วยเนื้อนาบุญ ช่อง 7 รับบท หลวงแม่
 2534 ชลาลัย ช่อง 5 รับบทเป็น เจ้าจอมเข็ม
 2535 ลางรัก ช่อง 5
 2535 สมเด็จพระสุริโยทัย ช่อง 3 รับบทเป็น พระสุริโยทัย
 2536 ดวงใจแม่ ช่อง 3
 2536 สกุลกา ช่อง 5 รับบทเป็น วลัย
 2537 สายรักสายสวาท ช่อง 3 รับบทเป็น ฟองแข วรากร ณ อยุธยา /ฟองแข ณ เวียงสรวง
 2538 ครึ่งของหัวใจ ช่อง 3 รับบท อรพินท์
 2539 เยี่ยมวิมาน  ช่อง 3 รับบท จรัญญา
 2540 ร้อยรสบทละคร 'ช่องว่างระหว่างฟากฟ้า' ช่อง 3
 2540 สองนรี ช่อง 3 รับบทเป็น แม่เลี้ยงพะวงศ์ดาว
 2540 ลูกผู้ชายเหยียบฝัน ช่อง 3
 2541 พ่อปลาไหล ช่อง 3 รับบทเป็น เพ็ญ
 2541 เถ้ากุหลาบ ช่อง 7 รับบทเป็น คุณหญิงพิมศิริ
 2542 รักในสายหมอก ช่อง 3 รับบทเป็น คุณประภา
 2542 เจ้าสาวปริศนา ช่อง 3 รับบทเป็น เพราพนิต
 2542 เพรงเงา ช่อง 3 รับบทเป็น เรวดี
 2542 ละครเทิดพระเกียรติชุดใต้แสงตะวัน ตอน วันเกิดของพ่อ ช่อง 7
2542 เจ้าสาวของอานนท์ ช่อง 5 รับบทเป็น ตะวัน สุทธากุล
 2544 ฉันไม่รอวันนั้น ช่อง 3
 2544 สามีตีตรา ช่อง 3 รับบทเป็น คุณเนื้อแพร
 2544 นางร้าย ช่อง 3 รับบทเป็น เกศิรี
 2544 เกมตัณหา ช่อง 3
 2544 คมพยาบาท ช่อง 7 รับบทเป็น คุณวณี
 2544 แม่โขง ช่อง 7
 2545 ลูกผู้ชายหัวใจเพชร ช่อง 7 รับบทเป็น แม่ของเนตรดาว
 2545 นิราศสองภพ (รับเชิญ) ช่อง 3 รับบทเป็น แม่นางเอก
 2545 รักในรอยแค้น ช่อง 5 รับบทเป็น ฉัตรสุดา
2545 ร้อยเล่ห์เสน่ห์ร้าย ช่อง 5 รับบทเป็น พิมพ์พิศ (แม่อนงค์)
 2545 ผี! วิญญาณและความผูกพัน ตอน ครูอรุณ ช่อง ไอทีวี
 2546 เมืองมายา เดอะซีรีส์ ตอน สุภาพบุรุษมายา ช่อง 5 รับบทเป็น ชุติมา
 2546 กษัตริยา ช่อง 5 รับบทเป็น พระนางตะเกงจี
 2546 ใบสั่งกามเทพ ช่อง ไอทีวี
 2547 เล่ห์รตี ช่อง 5 รับบทเป็น นันทินี
 2547 เขียวหวาน 2001  ช่อง 3
 2547 รัตตมณี ช่อง 3 รับบทเป็น คุณมะลิ
 2548 บ่วงรัก ช่อง 5 รับบทเป็น พรรณี
 2548 สำเภาทอง ช่อง 3
 2549 เหยื่อมาร ช่อง 3 รับบทเป็น ป้าเดือนแรม
 2549 ทะเลริษยา ช่อง 5 รับบทเป็น ดุจดาว ธนสารทรัพย์ / ไข่มุก
 2550 ลิขิตกามเทพ ช่อง 3 รับบทเป็น จินดา
 2550 หัวใจศิลา ช่อง 5 รับบทเป็น สีดา
 2551 เงาอโศก ช่อง 5 รับบทเป็น คุณหญิงทับทิม มหัทธาดา
 2551 รักเธอยอดรัก ช่อง 3 รับบทเป็น บังอร วัชราวัฒน์
 2551 กิ่งแก้วกาฝาก ช่อง 3 รับบทเป็น นันทา
 2552 สะใภ้ไกลปืนเที่ยง ช่อง 3 รับบทเป็น พุดซ้อน
2552 ไฟโชนแสง ช่อง 3 รับบทเป็น วดีลดา
 2553 เชลยศักดิ์ ช่อง 3 รับบทเป็น ศรีสว่าง
 2553 แฝดนะยะ ช่อง 3 รับบทเป็น คุณหญิงโสภา
 2553 ดอกรักริมทาง ช่อง 5 รับบทเป็น นวลจันทร์
 2553 มาลัยสามชาย ช่อง 5 รับบทเป็น ท่านผู้หญิงพัน ราชศักดิ์
 2554 วิวาห์ฮาเฮ ตอน ปาฎิหาริย์แห่งรัก ช่อง 7 (รับเชิญ)
 2556 โดมทอง ช่อง 7 รับบทเป็น คุณปราง
 2556 หัวใจเรือพ่วง ช่อง 5 รับบทเป็น กันตา
 2556 รักนี้ชั่วนิรันดร์ ช่อง true asian series รับบทเป็น แม่ของพิชชา
 2557 คู่ปรับตำรับเฮี้ยน ตอน คำตอบหัวใจ ช่อง 7 (รับเชิญ)
 2558 ไม่สิ้นไร้ไฟสวาท ช่อง 7 รับบทเป็น หม่อมจรัสเร่อง
 2558 หัวใจมีเงา ช่องวัน รับบทเป็น สุรางค์ สิทธิ์พิทักษ์
 2558 มงกุฎริษยา ช่อง 8 รับบทเป็น ขจีนุช
 2559 เรือนร้อยรัก ช่องวัน 31 รับบทเป็น คุณหญิงประดับ
 2559 กำไลมาศ ช่อง 3 รับบทเป็น คุณหญิงทรัพย์มณี ศุภมาศ ณ อยุธยา
 2559 คู่วุ่นลุ้นแผนรัก ช่อง 7 รับบทเป็น น้ำทิพย์ เชตวัตร
 2559 ร่างใหม่...หัวใจเดิม ช่องวัน 31 รับบทเป็น คุณนายดุสิตา
 2560 กับดักเสน่หา ช่องวัน 31 รับบทเป็น แม่ดวงใจ
 2560 ภารกิจลิขิตหัวใจ ช่องวัน 31 รับบทเป็น แม่ของเตชัส (รับเชิญ)
 2561 สายรักสายสวาท ช่องวัน 31 รับบทเป็น หม่อมหยด วรากร ณ อยุธยา
 2561 ดอกหญ้าในพายุ ช่อง 7 รับบทเป็น จิตรา
 2562 หนี้เสน่หา ช่องวัน 31 รับบทเป็น นายแม่ปรียา (รับเชิญ) (ผลงานละครเรื่องสุดท้าย ออกอากาศเมื่อเดือนธันวาคม)

ภาพยนตร์

ละครดีวีดี
 พระสุพรรณกัลยา (2546 / มีเดีย ออฟ มีเดียส์)

รางวัล

อ้างอิง

แหล่งข้อมูลอื่น 
 
 ประวัติและรูปภาพของคุณกาญจนา จินดาวัฒน์

บุคคลจากจังหวัดนครปฐม‎
บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
บุคคลจากคณะบริหารธุรกิจ มหาวิทยาลัยรามคำแหง
ผู้มีชื่อเสียงทางโทรทัศน์ชาวไทย
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงหญิงชาวไทยในศตวรรษที่ 20
นักแสดงหญิงชาวไทยในศตวรรษที่ 21
เสียชีวิตจากภาวะหัวใจล้มเหลว‎